मुख्यमंत्री सुरक्षा में पदस्थापित पुलिस अधीक्षक, विशेष शाखा, श्री शैलेंद्र कुमार सिन्हा को राष्ट्रपति सराहनीय सेवा पदक से नवाजा गया. यह पदक मुख्यमंत्री श्री रघुवर दास ने 18वें झारखंड स्थापना दिवस के अवसर पर जैप वन ग्राउंड डोरंडा में आयोजित स्थापना दिवस परेड एवं अलंकरण समारोह 2018 के अवसर पर श्री शैलेंद्र कुमार सिन्हा को दिया। मुख्यमंत्री श्री रघुवर दास ने कहा कि झारखंड के सर्वांगीण विकास में पुलिस की भूमिका महत्वपूर्ण रही है. मुख्यमंत्री श्री रघुवर दास द्वारा अलंकरण दिवस 2018 के अवसर पर झारखंड पुलिस के कुल 102 पदाधिकारियों/ कर्मियों को विभिन्न पुरस्कारों से नवाजा गया। इन पुरस्कारों में विशिष्ट सेवा के लिए 2 पदाधिकारियों को राष्ट्रपति पुलिस पदक, वीरता के लिए कुल 8 पदाधिकारी/आरक्षी कर्मियों को पुलिस पदक, सराहनीय सेवा के लिए कुल 28 पदाधिकारी/आरक्षी कर्मियों को पुलिस पदक सहित विशिष्ट सेवा के लिए झारखंड राज्यपाल पदक हेतु एक पदाधिकारी, वीरता के लिए कुल 35 पदाधिकारी/आरक्षीकर्मियों को झारखंड मुख्यमंत्री पदक तथा सराहनीय सेवा के लिए कुल 20 पदाधिकारी/आरक्षीकर्मियों को झारखंड पुलिस पदक दिया गया. अलंकरण समारोह के दौरान संबंधित पुलिस पदाधिकारी एवं आरक्षीकर्मी शामिल थे। #Ranchi #Jharkhand